CELEX: 52008PC0183
Language: mt
Date: 2008-04-08
Title: Proposta għal deċiżjoni tal-Kunsill dwar l-iffirmar u l-konklużjoni tal-Ftehim Temporanju dwar il-kummerċ u kwistjonijiet marbuta mal-kummerċ bejn il-Komunità Ewropea, minn naħa, u l-Bożnja u Ħerzegovina, min-naħa l-oħra

Avviż Legali Importanti

|

52008PC0183

Proposta għal deċiżjoni tal-Kunsill dwar l-iffirmar u l-konklużjoni tal-Ftehim Temporanju dwar il-kummerċ u kwistjonijiet marbuta mal-kummerċ bejn il-Komunità Ewropea, minn naħa, u l-Bożnja u Ħerzegovina, min-naħa l-oħra  /* KUMM/2008/0183 finali - ACC 2008/0071 */  

	[pic] | KUMMISSJONI TAL-KOMUNITAJIET EWROPEJ |Brussel 8.4.2008KUMM(2008)183 finali2008/0071 (ACC)Proposta għalDEĊIŻJONI TAL-KUNSILLdwar l-iffirmar u l-konklużjoni tal-Ftehim Temporanju dwar il-kummerċ u kwistjonijiet marbuta mal-kummerċ bejn il-Komunità Ewropea, minn naħa, u l-Bożnja u Ħerzegovina, min-naħa l-oħra(preżentata mill-Kummissjoni)MEMORANDUM TA’ SPJEGAZZJONI1. Il-Proposta mehmuża għal Deċiżjoni tal-Kunsill tikkostitwixxi l-istrument legali għall-iffirmar u l-konklużjoni tal-Ftehim Temporanju bejn il-Komunità Ewropea, minn naħa, u l-Bożnja u Ħerzegovina min-naħa l-oħra.2. Skond id-direttivi tan-negozjar adottati mill-Kunsill fil-21 ta' Novembru 2005, il-Kummissjoni teknikament ikkonkludiet in-negozjati tal-Ftehim dwar Stabilizzazzjoni u Assoċjazzjoni mal-Bożnja u Ħerzegovina f'Diċembru 2006. Il-Kummissjoni inizjalat it-test tal-Ftehim dwar Stabilizzazzjoni u Assoċjazzjoni (FSA) u t-test tal-Ftehim Temporanju mal-Bożnja u Ħerzegovina f'Sarajevo fl-4 ta' Diċembru 2007. Il-Kummissjoni qed tipproponi lill-Kunsill l-iffirmar u l-konklużjoni tal-FSA imma dan jidħol fis-seħħ biss wara li jiġi ratifikat mill-Komunità u l-Istati Membri tagħha minn naħa u mill-Bożnja u Ħerzegovina min-naħa l-oħra.3. Sakemm ikun ratifikat il-FSA, il-Kummissjoni, skond id-direttivi għall-innegozjar u l-Artikolu 135 tal-FSA innifsu, qed tipproponi li jiġi konkluż Ftehim Temporanju li jippermetti li d-dispożizzjonijiet tal-FSA kummerċjali u dawn marbuta mal-kummerċ jidħlu fis-seħħ wara l-iffirmar tal-FSA. Il-Kummissjoni nnegozjat it-test ta' Ftehim Temporanju mal-Bożnja u Ħerzegovina, u inizjalatu f'Sarajevo fl-4 ta' Diċembru 2007.4. Il-konċessjonijiet kummerċjali mogħtija mir-Regolament tal-Kunsill (KE) Nru 2007/2000 tat-18 ta' Settembru ta' l-2000 kif emendat, li jintroduċi miżuri kummerċjali eċċezzjonali għall-pajjiżi u t-territorji li qed jieħdu sehem fil-proċess ta’ Stabilizzazzjoni u Assoċjazzjoni ta’ l-Unjoni Ewropea, jew li huma marbutin miegħu, li jemenda r-Regolament (KE) Nru 2820/98, u li jirrevoka r-Regolamenti (KE) Nru 1763/1999 u (KE) Nru 6/2000[1] ser ikomplu japplikaw, b'mod parallel mal-Ftehim Temporanju.5. Il-Kummissjoni titlob lill-Kunsill, meta l-Kunsill u l-Kummissjoni jkunu waslu għal reviżjoni konġunta pożittiva tal-kundizzjonalitajiet politiċi2, japprova r-riżultati tan-negozjati u jiffirma u jikkonkludi l-Ftehim Temporanju f'isem il-Komunità Ewropea fuq il-bażi tal-proposta mehmuża.2008/0071 (ACC)Proposta għalDEĊIŻJONI TAL-KUNSILLdwar il-konklużjoni tal-Ftehim Temporanju dwar il-kummerċ u kwistjonijiet marbuta mal-kummerċ bejn il-Komunità Ewropea, minn naħa, u l-Bożnja u Ħerzegovina, min-naħa l-oħraIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-Artikolu 300 (2), l-ewwel subparagrafu, u l-Artikolu 300 (3), l-ewwel sentenza tiegħu,Wara li kkunsidra l-proposta mill-KummissjoniBilli(1) Sad-dħul fis-seħħ tal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnja u Ħerzegovina, min-naħa l-oħra, iffirmat fi […] nhar […], jeħtieġ li jiġi approvat il-Ftehim Temporanju dwar il-kummerċ u kwistjonijiet marbuta mal-kummerċ bejn il-Komunità Ewropea minn naħa u l-Bożnja u Ħerzegovina min-naħa l-oħra.(2) Id-dispożizzjonijiet kummerċjali li hemm f’dan il-ftehim huma ta’ natura eċċezzjonali marbuta mal-politika implimentata fi ħdan il-qafas tal-proċess ta' stabbilizzazzjoni u assoċjazzjoni u ma jikkostitwixxu, għall-Unjoni Ewropea, ebda preċedent fil-politika kummerċjali tal-Komunità fir-rigward ta’ pajjiżi terzi apparti dawk tal-Balkani tal-Punent.(3) Dan il-Ftehim għalhekk għandu jiġi ffirmat u approvat f’isem il-Komunità Ewropea.IDDEĊIEDA KIF ĠEJ:Artikolu 1Il-Ftehim Temporanju dwar il-kummerċ u kwistjonijiet marbuta mal-kummerċ bejn il-Komunità Ewropea, minn naħa, u l-Bożnja u Ħerzegovina, min-naħa l-oħra, l-Annessi u l-Protokolli annessi magħhom, kif ukoll id-dikjarazzjonijiet konġunti u d-dikjarazzjoni mill-Komunità Ewropea mehmuża ma’ l-Att Finali huma b’dan approvati f’isem il-Komunità Ewropea.It-testi msemmija fl-ewwel paragrafu huma mehmuża ma' din id-Deċiżjoni.Artikolu 2Il-President tal-Kunsill huwa hawnhekk awtorizzat sabiex jinnomina l-persuni li għandhom is-setgħa, f’isem il-Komunità Ewropea, li jiffirmaw il-Ftehim u li jiddepożitaw l-att ta' approvazzjoni previst fl-Artikolu 55 tal-Ftehim Temporanju.Magħmul fi,Għall-KunsillIl-President [1] ĠU L 240, 23.9.2000, p. 1. Ir-Regolament kif emendat l-aħħar bir-Regolament (KE) Nru 1946/2005 (ĠU L 312, 29.11.2005, p. 1).2 14364/05 Limite